CELEX: 32007L0035
Language: lt
Date: 1182124800000
Title: 2007 m. birželio 18 d. Komisijos direktyva 2007/35/EB, iš dalies keičianti Tarybos direktyvą 76/756/EEB dėl apšvietimo ir apšvietimo-signalizavimo įtaisų įrengimo motorinėse transporto priemonėse ir jų priekabose, siekiant ją suderinti su technikos pažanga   (Tekstas svarbus EEE)

19.6.2007   
            
            
               LT
            
            
               Europos Sąjungos oficialusis leidinys
            
            
               L 157/14
            
         
      KOMISIJOS DIREKTYVA 2007/35/EB
   2007 m. birželio 18 d.
   iš dalies keičianti Tarybos direktyvą 76/756/EEB dėl apšvietimo ir apšvietimo-signalizavimo įtaisų įrengimo motorinėse transporto priemonėse ir jų priekabose, siekiant ją suderinti su technikos pažanga
   (Tekstas svarbus EEE)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1970 m. vasario 6 d. Tarybos direktyvą 70/156/EEB dėl valstybių narių įstatymų, reglamentuojančių motorinių transporto priemonių ir jų priekabų tipo patvirtinimą, suderinimo (1), ypač jos 13 straipsnio 2 dalies antrą įtrauką,
   atsižvelgdama į 1976 m. liepos 27 d. Tarybos direktyvą 76/756/EEB dėl valstybių narių įstatymų, susijusių su apšvietimo ir apšvietimo-signalizavimo įtaisų įrengimu motorinėse transporto priemonėse ir jų priekabose, suderinimo (2), ypač į jos 4 straipsnį,
   kadangi:
   
               (1)
            
            
               Direktyva 76/756/EEB yra viena iš atskirųjų direktyvų pagal Direktyvoje 70/156/EEB numatytą EB tipo patvirtinimo tvarką. Todėl Direktyvos 70/156/EEB nuostatos, susijusios su transporto priemonių sistemomis, sudedamosiomis dalimis ir atskiraisiais techniniais mazgais, taikomos Direktyvai 76/756/EEB.
            
         
               (2)
            
            
               Siekiant padidinti kelių eismo saugumą gerinant didelių sunkvežimių ir jų priekabų matomumą, Direktyvoje 76/756/EEB turėtų būti nustatoma prievolė ant šių transporto priemonių tvirtinti šviesą atspindinčius ženklus.
            
         
               (3)
            
            
               Siekiant atsižvelgti į kitus JT/EEK taisyklės Nr. 48 (3) pakeitimus, kuriems Bendrija jau pritarė, yra tikslinga suderinti Direktyvą 76/756/EEB su šios JT/EEK taisyklės techniniais reikalavimais, kad ji atitiktų techninę pažangą. Siekiant aiškumo, turėtų būti pakeistas Direktyvos 76/756/EEB II priedas.
            
         
               (4)
            
            
               Todėl Direktyva 76/756/EEB turėtų būti atitinkamai iš dalies pakeista.
            
         
               (5)
            
            
               Šioje direktyvoje numatytos priemonės atitinka Derinimo su technikos pažanga komiteto nuomonę,
            
         PRIĖMĖ ŠIĄ DIREKTYVĄ:
   1 straipsnis
   Direktyvos 76/756/EEB II priedas pakeičiamas šios direktyvos priedu.
   2 straipsnis
   Nuo 2011 m. liepos 10 d. valstybės narės, remdamosi su apšvietimo ir apšvietimo-signalizavimo įtaisų įrengimu susijusiomis priežastimis, jei nesilaikoma Direktyvos 76/756/EEB su pakeitimais, padarytais šia direktyva, reikalavimų, laiko atitikties liudijimus, pridedamus prie naujų transporto priemonių remiantis Direktyvos 70/156/EEB nuostatomis, nebegaliojančiais tos direktyvos 7 straipsnio 1 daliai.
   3 straipsnis
   1.   Valstybės narės priima ir skelbia įstatymus bei kitus teisės aktus, kurie, įsigalioję iki 2008 m. liepos 9 d., įgyvendina šią direktyvą. Jos nedelsdamos pateikia Komisijai tų teisės aktų tekstus bei tų teisės aktų ir šios direktyvos atitikties lentelę.
   Jos taiko šias nuostatas nuo 2008 m. liepos 10 d.
   Valstybės narės, priimdamos šias nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.
   2.   Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.
   4 straipsnis
   Ši direktyva įsigalioja dvidešimtą dieną nuo jos paskelbimo Europos Sąjungos oficialiajame leidinyje.
   5 straipsnis
   Ši direktyva skirta valstybėms narėms.
   
      Priimta Briuselyje, 2007 m. birželio 18 d.
      
         
            Komisijos vardu
         
         Günter VERHEUGEN
         
         
            Pirmininko pavaduotojas
         
      
   
   
      (1)  OL L 42, 1970 2 23, p. 1. Direktyva su paskutiniais pakeitimais, padarytais Direktyva 2006/96/EB (OL L 363, 2006 12 20, p. 81).
   
      (2)  OL L 262, 1976 9 27, p. 1. Direktyva su paskutiniais pakeitimais, padarytais Komisijos direktyva 97/28/EB (OL L 171, 1997 6 30, p. 1).
   
      (3)  OL L 137, 2007 5 30, p. 1.
   
      PRIEDAS
      
         
            „II PRIEDAS
            
                        1.
                     
                     
                        Patvirtinant tipą taikomi techniniai reikalavimai yra nustatyti JT/EEK taisyklės Nr. 48 (1) 2, 5 ir 6 dalyje bei 3–9 prieduose.
                     
                  
                        2.
                     
                     
                        Taikant 1 punkte nurodytas nuostatas, taikomi tokie reikalavimai:
                        
                                    a)
                                 
                                 
                                    nepakrauta transporto priemonė – tai tinkama naudoti transporto priemonė, kurios masė apibrėžta šios direktyvos I priedo 1 priedėlio 2.6 punkte, be vairuotojo;
                                 
                              
                                    b)
                                 
                                 
                                    sąvoka „pranešimo forma“ suprantama kaip šios direktyvos I priedo 2 priedėlyje nurodytas tipo patvirtinimo liudijimas;
                                 
                              
                                    c)
                                 
                                 
                                    „atitinkamų teisės aktų susitariančiosios šalys“ suprantamos kaip valstybės narės;
                                 
                              
                                    d)
                                 
                                 
                                    nuoroda į taisyklę Nr. 3 suprantama kaip nuoroda į Direktyva 76/757/EEB;
                                 
                              
                                    e)
                                 
                                 
                                    (2) išnaša 2.7.25 dalyje netaikoma;
                                 
                              
                                    f)
                                 
                                 
                                    (8) išnaša 6.19 dalyje netaikoma;
                                 
                              
                                    g)
                                 
                                 
                                    (1) išnaša priede suprantama taip: „Kategorijų apibrėžtis žr. Direktyvos 70/156/EEB II A priede“.
                                 
                              
                  
                        3.
                     
                     
                        Nepažeidžiant Direktyvos 70/156/EEB 8 straipsnio, ypač 2 dalies a ir c punktų ir 3 dalies reikalavimų, šio priedo reikalavimų ir atskirųjų direktyvų reikalavimų, draudžiama montuoti kitus apšvietimo ir šviesos signalinius įtaisus, negu nustatyta JT/EEK taisyklės Nr. 48 2.7 dalyje.
                     
                  
      
      
         (1)  OL L 137, 2007 5 30, p. 1.“